b"\n_START_ARTICLE_\nVagn Sk\xc3\xa6rb\xc3\xa6k\n_START_PARAGRAPH_\nVagn Sk\xc3\xa6rb\xc3\xa6k (f\xc3\xb8dt 1963 i Danmark) er en fiktiv figur, der optr\xc3\xa6der i drama-serien Forbrydelsen fra 2006 \xe2\x80\x93 2007. Han er medarbejder i det lille flyttefirma Birk Larsen, ejet af hans bedste ven Theis Birk Larsen. Vagn er spillet af skuespilleren Nicolaj Kopernikus.\n_START_SECTION_\nHistorie\n_START_PARAGRAPH_\nVagn er Theis' bedste og \xc3\xa6ldste ven. De betragter sig som br\xc3\xb8dre, og da Pernille Birk Larsen giftede sig med Theis fik hun Vagn med i tilgift. Han er en del af familien \xe2\x80\x93 et m\xc3\xb8bel, der altid flytter med, og som alle elsker._NEWLINE_De to b\xc3\xb8rn, Anton og Emil, holder meget af deres onkel Vagn \xe2\x80\x93 han er den bedste babysitter, for der bliver set stort p\xc3\xa5 regler og forbud, n\xc3\xa5r Vagn bestemmer. Hans eget privatliv er l\xc3\xb8st i koderne, og han har nogle faderskabssager bag sig. Vagn duer ikke til parforhold og stabilitet, men samtidig er det det, der drager ham mod Theis og Pernilles trygge hjem._NEWLINE_Vagn var en del af den samme kriminelle fortid som Theis, og det har ikke helt sluppet grebet. Han arbejder i flyttefirmaet og er en uvurderlig hj\xc3\xa6lp og st\xc3\xb8tte for Theis men k\xc3\xb8rer af og til en lyssky forretning i weekenderne._NEWLINE_I afsnit 17. bliver han sigtet af politivicekomiss\xc3\xa6rerne Sarah Lund og Jan Meyer for at v\xc3\xa6re gerningsmanden til drabet p\xc3\xa5 Birk Larsen-famillien 19-\xc3\xa5rige datter, Nanna._NEWLINE_I afsnit 20 indr\xc3\xb8mmer han overfor Theis, at det var ham der myrdede Nanna. Vagns ender liv ender, da han bliver skudt af sin tidligere bedste ven."